**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. 67695 din 18.10.2023**

**REFERAT DE APROBARE**

**a proiectului de hotărâre privind modificarea și completarea anexei nr.1 și 2 la Hotărârii Consiliului Local nr.171/2023 privind organizarea rețelei școlare a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024**

Prin Hotărârea Consiliului Local nr.171 din 29 aprilie 2023 a fost aprobată rețeaua școlară a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024.

 Ca urmare a adresei înregistrată la Municipiul Târgu Mureș sub nr.57106 din 30 august 2023 Liceul Vocațional Reformat din Târgu Mureș ne transmite că prin Hotărârea Consiliului ARACIP nr.19/19.06.2023 a fost aprobată includerea în rețeaua școlară a nivelului de studiu antepreșcolar, cu sediul în Târgu Mureș, str. 1 Decemebrie 1918, nr.93, respectiv Ordinul MEC nr.6069/31.08.2023 de acordare a autorizației de funcționare provozorie a acestei unități de învățământ, sens în care se impune modificarea anexei 1 pozitia 9, din HCL mai sus invocat.

Prin adresa nr.608 din 29 iunie 2023, Inspectoratul Scolar Judetean Mureș, comunică de asemenea Autorității Publice locale că prin ordinul MEC nr.4884/26.06.2023 Liceului Vocațional de Artă Târgu Mureș i s-a acordat titlul de Colegiu, astfel că se impune modificarea rețelei școlare aprobată la nivelul Municipiului Târgu Mure, in sensul modificării denumirii respectivei unități de invatamant din Liceul Vocational de Artă in Colegiul National de Artă.

In conformitate cu dispozitiile art.30, alin.1 și 2 din Ordinul MEC nr.6217/2022 după începerea cursurilor, reţeaua şcolară nu se modifică, cu excepţia următoarelor situaţii:

 - *dacă după emiterea hotărârii consiliului local/consiliului judeţean/ordinului ministrului privind organizarea reţelei şcolare există solicitări de includere în reţeaua şcolară a unor noi unităţi de învăţământ înfiinţate cu respectarea tuturor prevederilor legale, acestea pot fi incluse, până la data de 1 noiembrie 2023, prin hotărâre de consiliu local, cu avizul conform al inspectoratelor şcolare, emis ulterior datei obţinerii acordului secretarului de stat care coordonează învăţământul preuniversitar.*

  ***În situaţia în care o unitate de învăţământ cu personalitate juridică îşi modifică denumirea****, respectiv în situaţia în care îşi modifică nivelul de învăţământ cel mai înalt pe care a şcolarizat/va şcolariza, ca urmare a autorizării de funcţionare provizorie/acreditării sau încetării şcolarizării pe nivelul cel mai înalt, aceasta îşi schimbă, în mod obligatoriu, denumirea şi codul de identificare fiscală. În aceste cazuri* ***se operează modificările în reţeaua şcolară*** *cu informarea departamentului/direcţiei din cadrul Ministerului Educaţiei responsabil(e) cu reţeaua şcolară.*

Dispozitiile de mai sus sunt aplicabile în ceea ce priveste denumirea Colegiului National de Arta și raportat la dispozitiile Hotarârii nr.561/2009.

Prin ordinul MEC nr.6048/30.08.2023, a fost acordată acreditarea pentru unitatea de învățământ preuniversitar particular – Scoala primară ”Montessori”, pentru nivelul de invatamant ” primar ( primar I, alternativa educațională Montessori), limba de predare română, forma de invățământ ” cu frecvență-zi”, începând cu anul școlar 2023-2024. Drept urmare se impune inlăturarea sintagmei-”autorizat” din aceasi anexa 1 privitoare la invatamantul particular.

Pe de altă parte ,potrivit prevederilor art.61, alin.2 din legea nr.1/2011, rețeaua școlară a unităților de învățământ de stat și particular preuniversitar se organizează de către autoritățile administrației publice locale cu avizul conform al Inspectoratelor Scolare, însă în situațiile mai sus descrise, fiind emise ordinele MEC de modificare a rețelei școlare, se impune promovarea respectivului proiect de hotărâre, ce modifică și completează anexa 1 și 2 la HCL nr.171/2023 privind rețelei școlare a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024.

Având în vedere cele de prezentate mai sus, supunem spre dezbatere și adoptare Consiliului Local al municipiului Târgu Mureș, proiectul de hotărâre privind modificarea și completarea anexei nr.1și 2 la Hotărârii Consiliului Local nr.171/2023 privind organizarea rețelei școlare a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024

 Anexăm:

* Adresa nr.57106/30.08.2023 a Liceului Vocațional Reformat Târgu Mureș,
* Hotărârea Consiliului AACIP nr.90/2023
* Ordinul MEC nr.6069/31.08.2023
* Ordinul MEC nr.5183/31.07.2023,
* Adresa ISJ nr.608/29.06.2023
* Ordinul MEC nr.6048/2023

 Aviz favorabil al

Compartimentului de resort

 Direcția Școli

 Director executiv adj.

 Ing.Horațiu Lobonț

 Întocmit

 c.j. Mirela Decean

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art.139 din OUG nr.57/2019 privind Codul Administrativ**

 (nu produce efecte juridice)\*

ROMÂNIA Proiect

JUDEȚUL MUREȘ INIȚIATOR

CONSILIUL LOCAL AL MUNICIPIULUI TÂRGU MUREȘ PRIMAR

 SOÓS ZOLTÁN

HOTĂRÂREA nr.\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_

privind modificarea si completarea anexei nr.1 și 2 a Hotărârii Consiliului Local nr.171/2023 privind organizarea rețelei școlare a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024

 *Consiliul local al municipiului Târgu Mureş, întrunit în şedinţă \_\_\_\_\_\_\_\_de lucru,*

 **Având în vedere:**

* Referatul de aprobare nr.67695 / 18.10.2023, iniţiat de Primarul Municipiului Târgu Mureș, prin Direcția Școli - privind modificarea și completarea anexei nr.1și 2 a Hotărârii Consiliului Local nr.171/2023 privind organizarea rețelei școlare a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024
* Adresa nr Adresa nr.57106/30.08.2023 a Liceului Vocațional Reformat Târgu Mureș, prin care ni se comunică autorizarea funcționării nivelului anteprescolar în cadrul unității respective de invățământ
* Ordinul MEC nr.6069/31.08.2023 de includere în rețeaua școlară a a unității de învățământ preuniversitar de Stat Liceul Vocațional Reformat Târgu Mureș cu nivel antepreșcolar
* Ordinul MEC nr.4884/26.06.2023 de modificare a denumirii Liceului Vocațional de Artă Târgu Mureș, prin acordarea titlului de Colegiu,
* Ordinul MEC nr.6048/2023
* HG nr.561/2009

**În conformitate cu prevederile:**

* art.61 din Legea nr.1/2011, cu modificările și completările ulterioare,
* Ordinul MEC nr.6217/2022 pentru aprobarea metodologiei privind fundamentarea cifrei de școlarizare pentru învățământul preuniversitar de stat, evidența efectivelor de antreprescolari/prescolari și elevi scolarizați în unitățile de invățământ particular, precum și emiterea avizului conform în vederea organizării rețelei unităților de invățământ preuniversitar pentru anul școlar 2023-2024, coroborat cu dispozițiile art.19, alin.4, art.61, alin.2, art.63, alin.1, art.94 alin.2lit.d) și s) din Legea educației naționale nr.1/2011, cu modificările și completările ulterioare;

**În temeiul prevederilor** art.129, alin.2, lit.d, alin.7, lit.a, art.136, alin.1, art.139, alin.1 și art.196, alin.1, lit.a din OUG nr.57/2019, privind Codul administrativ, cu completările ulterioare

**Hotărăşte**:

**Art.1.** Se aprobă modificarea anexei nr.1 și 2 a Hotărârii Consiliului Local nr.171/2023 privind organizarea rețelei școlare a unităților de învățământ preuniversitar de stat și particular din Municipiul Târgu Mureș, pentru anul școlar 2023-2024, după cum urmează:

a)- Se modifică datele de identificare ale instituției de invățământ prevăzută la poziția 9, anexa 1, astfel:

* **La Liceul Vocațional Reformat-** la sediul din B-dul 1 decembrie 1918, nr.93, se completează cu nivelul de învățământ antreprescolar- limba de predare maghiară cu grupe de program prelungit
* Se modifică poziția 7 din anexa 1, în sensul că Liceul Vocațional de Artă devine **Colegiul Național de Artă**

b)- in anexa 1, la învățământul particular- Școala primară Montessouri, se elimină sintagma ” autorizat”

c) Se anulează poziția 2 din cadrul anexei 2 a HCL nr.171/2023 cu privire la unitatea de invatamant -cresa, structura arondata Liceului Vocational reformat

 **Art.2**. Restul prevederilor din HCL nr.171/2023 privind . privind aprobarea reţelei școlare a unităţilor de învăţământ preuniversitar de stat, particular și universitar de stat din UAT Municipiul Târgu Mureş, pentru anul şcolar 2023-2024, rămân neschimbate.

**Art.3.** Cu aducere la îndeplinire a prevederilor prezentei hotărâri, se încredințează Executivului Municipiului Târgu Mureș, prin Direcția Școli, Inspectoratul Școlar Județean Mureș și unităților de învățământ prevăzute în anexe.

**Art.4.** În conformitate cu prevederile art.252, alin.1, lit.c, art.255 din O.U.G. nr.57/2019 privind Codul Administrativ, precum și art.3, alin.1 din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.5**. Prezenta hotărâre se comunică:

* Inspectoratului Şcolar Judeţean Mureş;
* Direcției Scoli;
* Unităților de învăţământ preuniversitar de stat, particular și universitar din UAT Municipiul Târgu Mureş.

Viză de legalitate

Secretarul General al Municipiului Târgu Mureş

Bordi Kinga